ریاض خاکوانی

اصل ناں    محمد ریاض خان

قلمی ناں    ریاضؔ خاکوانی

جمن        1930ء

جاہ پتہ      بہاولپور

ریاضؔ خاکوانی بہاولپور دے نمائندہ شاعر ہن ، انہاں دے کلام اچ معرفت دا رنگ نمایاں نظر آندے۔آپ دے کجھ غزلیہ اشعار ملاحظہ کرو!

 غزل 
تیڈٖے عشق کیتم دیوانہ

میکوں بھُل گٖئے یار زمانہ

ہِن چار چفیروں جلوے

ہُنْ کن ونجٖے پروانہ

تیڈٖے نور دا پرتَو ہر جا

نہیں رہ گٖیا کوئی بیگانہ

نہیں پیتی قسم چوا گھن

تیڈٖی دید کیتم مستانہ

کتھ یار ریاضؔ جدا ہے

اکھ نوٹ تے ڈٖیکھ روزانہ